महुआ एक विशाल पेड़ होता है जो अक्सर खेत, खलिहानों, सड़कों के किनारों पर और बगीचों में छाया के लिए लगाया जाता है और इसे जंगलों में भी प्रचुरता से देखा जा सकता है। महुआ का वानस्पतिक नाम मधुका इंडिका है। आदिवासियों के अनुसार महुआ की छाल का काढ़ा तैयार कर प्रतिदिन 50 मिली लिया जाए तो चेहरे से झाईयां और दाग-धब्बे दूर हो जाते है। इसी काढ़े को यदि त्वचा पर लगाया जाए तो फोड़े फुन्सियां आदि से छुटकारा मिल जाता है।